প্ৰথমবাৰৰ বাবে আমেৰিকা যুক্তৰাষ্ট্ৰত অনুষ্ঠিত 'মিছ শ্ৰীলংকা নিউয়ৰ্ক' প্ৰতিযোগিতাত নিজৰ মাজতে কাজিয়াত লিপ্ত হোৱা দেখা গ'ল। অনুষ্ঠানটো যোৱা শুকুৰবাৰে অনুষ্ঠিত হৈছিল। কিন্তু এতিয়া সেই যুঁজখনৰ এটা ভিডিঅ' ভাইৰেল হৈ পৰাৰ পিছত এতিয়া চৰ্চা লাভ কৰিছে।
জানিব পৰা গৈছে যে 'মিছ শ্ৰীলংকা নিউয়ৰ্ক' প্ৰতিযোগিতাৰ পাৰ্টিৰ পিছতে যুঁজখন সংঘটিত হৈছিল।
ভাইৰেল ভিডিঅ'টোত অনুষ্ঠানটোৰ এটা পৰ্যায়ত তাত উপস্থিত মহিলা আৰু পুৰুষসকলে ইজনে সিজনক চৰ-ভুকু, গোৰ আৰু আনকি মাটিত পেলাই লৈ মাৰপিটত লিপ্ত হোৱাও দেখা গৈছে।
বাতৰি অনুসৰি, ৩০০ ৰো অধিক অতিথিয়ে সৌন্দৰ্য প্ৰতিযোগিতাৰ এই আয়োজনত অংশগ্ৰহণ কৰিছিল। কিন্তু অতিথিসকলৰ মাজত কিহৰ বাবে কাজিয়া আৰম্ভ হৈছিল সেইটো স্পষ্ট নহয়। তাত কিছুমান সামগ্ৰীও ক্ষতিগ্ৰস্ত হৈছিল। সংঘৰ্ষৰ সন্দৰ্ভত কেইবাজনো লোকক গ্ৰেপ্তাৰ কৰা হৈছে।
উল্লেখ্য যে কঠিন অৰ্থনৈতিক পৰিস্থিতিৰ সন্মুখীন হোৱা শ্ৰীলংকাক সহায় কৰিবলৈ নিউয়ৰ্কত 'মিছ শ্ৰীলংকা' প্ৰতিযোগিতাৰ আয়োজন কৰা হৈছিল।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
